b'\n_START_ARTICLE_\nKarate bojevnik 2: Dvoboj\n_START_SECTION_\nSnov in motiv\n_START_PARAGRAPH_\nDelo prikazuje svet japonskih borilnih ve\xc5\xa1\xc4\x8din, predvsem karateja in samurajskega me\xc4\x8devanja. Gre za roman o \xc5\xa1portu, tekmovanjih, urjenju v borilnih ve\xc5\xa1\xc4\x8dinah, prijateljstvu in ma\xc5\xa1\xc4\x8devanju. Knjiga je nadaljevanje romana Karate bojevnik 1: Beli galeb (1995) (COBISS), prvega slovenskega romana o borilnih ve\xc5\xa1\xc4\x8dinah.\n_START_SECTION_\nVsebina\n_START_PARAGRAPH_\nGlavni junak Robert Resnik zmaga na evropski univerzijadi v karateju, ko v finalu premaga italijanskega tekmovalca Marka Sordija. Japonski sodnik in mojster Koid\xc5\xbei Sakuro je tako navdu\xc5\xa1en nad njim, da mu ponudi \xc5\xa1olanje na mednarodni akademiji karateja v ZDA. Robert ga zavrne, saj ostaja zvest svojemu senseju, u\xc4\x8ditelju Takajuki \xc5\xa0iodi. Kot u\xc4\x8di de\xc5\xa1i, predani iskalec bojevni\xc5\xa1ke poti, se poleti uri v samurajskem me\xc4\x8devanju in kju\xc5\xa1o-d\xc5\xbeicu pri \xc5\xa0iodi pod vzno\xc5\xbejem slapa Savice v idili\xc4\x8dnem okolju Bohinjskega jezera. Marko Sordi, ki si obupno \xc5\xbeeli priznanje oblastnega o\xc4\x8deta, zaradi neuspeha na univerzijadi stori samomor. Njegov brat Franko, legendarni me\xc4\x8devalec, pravkar znova osvoji naslov svetovnega prvaka v kendu, ko izve za Markovo tragi\xc4\x8dno usodo. Za bratovo smrt okrivi Roberta in se mu sklene ma\xc5\xa1\xc4\x8devati. Odpotuje v Slovenijo. Najprej napade njegovega najbolj\xc5\xa1ega prijatelja Linota, nato pa \xc5\xa1e Robertovo punco Nata\xc5\xa1o. Ko se Robert vrne na Ptuj, se v ljudskem vrtu pomerita v me\xc4\x8devanju, v \xc5\xa1inken \xc5\xa1obu, dvoboju v duhu japonskih bojevnikov, samurajev.\n_START_SECTION_\nOcene\n_START_PARAGRAPH_\nKnjiga je eno prvih in temeljnih del romana o borilnih ve\xc5\xa1\xc4\x8dinah. Ima tudi zna\xc4\x8dilnosti \xc5\xa1portnega romana.'